《楼居二首 其二》
明代·张元凯

余生不偶世，块处空山久。木末出岑楼，青旻一挥手。

高云翳我裾，明月入我牖。坐见松树阴，群然麋鹿走。

郑真谷口锄，梁鸿庑下臼。外是无长物，留巾漉美酒。

作者简介：苏州吴县人，字左虞。少习《毛诗》。以世职为苏州卫指挥，督运漕粮北上，有功不得叙，自免归。悒悒不得志，以酒自放，酒酣谈天下事，慷慨风发。工诗，有《伐檀斋集》。